****

**POZIV ZA PODNOŠENJE PRIJEDLOGA PROJEKATA**

Podrška učešću i promociji nacionalnih manjina na nivou javne samouprave

HF 37 – APLIKACIJA ZA GRANT

|  |  |
| --- | --- |
| **Projekat** | Horizontal Facility – Zajednički projekat EU/VE „Jačanje zaštite nacionalnih manjina u Bosni i Hercegovini” |
| **Grant dodjeljuje** |  |
| **Vijeće Evrope** |
| **Finansiranje** | Vijeće Evrope i Evropska unija |
| **Trajanje** | Projekti će se implementirati do **31. marta 2019**.  Zahtjevi za izvještavanje moraju biti ispunjeni do **15. aprila 2019**. |
| **Okvirni datum početka** | **1. septembar 2018.** |
| **Datum objavljivanja Poziva** | **14. jun 2018.** |
| **Rok za podnošenje aplikacija** | **4. juli 2018.** |

**SADRŽAJ**

[I. UVOD 3](#_Toc516482623)

[II. OSNOVNE INFORMACIJE O PROJEKTU VIJEĆA EVROPE 3](#_Toc516482624)

[III. RASPOLOŽIVI BUDŽET 3](#_Toc516482625)

[IV. ZAHTJEVI 3](#_Toc516482626)

[1. Opšti cilj 3](#_Toc516482627)

[2. Sredstva za implementaciju 3](#_Toc516482628)

[3. Period implementacije 4](#_Toc516482629)

[4. Ciljne grupe 4](#_Toc516482630)

[5. Budžetski zahtjevi 4](#_Toc516482631)

[6. Pored opšteg cilja, specifični kriterijumi obuhvataju 4](#_Toc516482632)

[7. Sljedeće vrste aktivnosti neće biti razmatrane 5](#_Toc516482633)

[8. Uslovi finansiranja 5](#_Toc516482634)

[9. Zahtjevi u pogledu izvještavanja 5](#_Toc516482635)

[V. KAKO SE PRIJAVITI? 6](#_Toc516482636)

[1. Dokumentacija koju treba podnijeti 6](#_Toc516482637)

[2. Pitanja 6](#_Toc516482638)

[3. Rok za podnošenje prijava 7](#_Toc516482639)

[4. Promjene, izmjene i modifikacije dokumenta za prijavu 7](#_Toc516482640)

[VI. POSTUPAK EVALUACIJE I IZBORA 7](#_Toc516482641)

[1. Kriteriji za isključivanje 7](#_Toc516482642)

[2. Kriteriji za ispunjavanje uslova 8](#_Toc516482643)

[3. Kriteriji za dodjelu 8](#_Toc516482644)

[VII. OBAVJEŠTENJE O ODLUCI I POTPISIVANJE UGOVORA O GRANTU 8](#_Toc516482645)

[VIII. INDIKATIVNI KALENDAR ROKOVA 8](#_Toc516482646)

ANEKSI:

* Aneks I – Obrazac za prijavu
* Aneks II – Prijedlog budžeta (Obrazac)
* Aneks III ̶− Obrazac za ugovor o grantu (samo za informaciju)
* Aneks IV – Smjernice za korištenje budžetskih obrazaca za Ugovor o grantu

**KAKO SE PRIJAVITI?**

* Popunite i potpišite Obrazac za prijavu (vidi **Aneks I**)
* Priložite prijedlog budžeta (koristeći obrazac dat u **Aneksu II**)
* Priložite ostalu prateću dokumentaciju: plan rada, organigram (dijagram organizacione strukuture) jedinice za implementaciju Projekta i *CV* rukovodilaca Projekta,
* Pošaljite svu dokumentaciju u elektronskom obliku (*Word* i/ili *PDF*) na sljedeću email adresu: [tenders.antidiscrimination@coe.int](mailto:tenders.antidiscrimination@coe.int). Naziv Vašeg emaila mora sadržavati sljedeću referencu: HF 37 – PRIJAVA ZA GRANT.
* Prijave moraju biti primljene **prije 4. jula 2018. (u 17.00 po srednjoevropskom vremenu)**

1. **UVOD**

Ovaj poziv za podnošenje prijedloga projekata pokrenut je u okviru Zajedničkog programa Evropske unije i Vijeća Evrope “Horizontal Facility (HF)” za Zapadni Balkan i Tursku, tj. Projekta „Jačanje zaštite nacionalnih manjina u Bosni i Hercegovini”.

Cilj poziva je pružanje podrške odabranim jedinicama lokalne samouprave u razvoju konkretnih odgovora za uklanjanje prepreka koje stoje na putu implementacije prava nacionalnih manjina na lokalnom nivou, kroz pomoć u vidu tematskih grantova.

Prijedlozi projekata treba da budu usmjereni na stvaranje dodatne vrijednosti naporima koje Vijeće Evrope / Evropska unija već ulaže u tom domenu.

1. **OSNOVNE INFORMACIJE O PROJEKTU VIJEĆA EVROPE**

Svrha Projekta „Jačanje zaštite nacionalnih manjina u Bosni i Hercegovini” je pružanje podrške jačanju zaštite lica koja pripadaju nacionalnim manjinama u Bosni i Hercegovini, u skladu sa evropskim standardima.

Pre svega, ovaj projekat ima za cilj:

* jačanje institucionalne koordinacije/saradnje između relevantnih aktera u oblasti manjina i osnaživanje njihovih kapaciteta ;
* povećanje svijesti o postojanju, ulogama i pravima nacionalnih manjina, uključujući i manjinske jezike;
* rješavanje potreba nacionalnih manjina u oblastima kao što su obrazovanje, javna uprava, mediji, itd.

Partneri projekta su Ministarstvo za ljudska prava i izbjeglice BiH, Federalno ministarstvo pravde, Ministarstvo uprave i lokalne samouprave Republike Srpske, Federalno ministarstvo rada i socijalne politike, Ministarstvo za ekonomske odnose i regionalnu saradnju Republike Srpske, Vlada Brčko distrikta BiH, Direkcija za evropske integracije, lokalne vlasti, Vijeća/Savjet nacionalnih manjina na državnom te entitetskim i kantonalnim nivoima, organizacije civilnog društva, itd.

1. **RASPOLOŽIVI BUDŽET**

Indikativni raspoloživi budžet po osnovu ovog poziva za podnošenje prijedloga iznosi 50.000 eura (pedeset hiljada eura). Vijeće Evrope/Evropska unija namjeravaju dodijeliti pet grantova u maksimalnom iznosu od po 10.000 eura (deset hiljada eura) po grantu.

Zavisno od raspoloživosti finansijskih sredstava i da li će i koliko biti produženo početno trajanje projekta, Vijeće Evrope/Evropska unija zadržavaju pravo da ne dodijele sva raspoloživa sredstva i/ili da na drugačiji način preraspodijele raspoloživa sredstva u skladu s dobijenim prijedlozima i sa ishodom Poziva za podnošenje prijedloga projekata.

1. **ZAHTJEVI**
2. **Opšti cilj**

Grantovi će se koristiti za finansiranje predloženih projekata koji su osmišljeni da rješavaju probleme s kojima se nacionalne manjine suočavaju u svojim lokalnim zajednicama, kao što su problemi jezika, kulture, obrazovanja, medija, javne uprave, itd. Takođe, grantovi će se koristiti da pruže podršku aktivnostima u vezi promocije prava nacionalnih manjina. Projekti bi isto tako trebali biti u skladu sa Okvirnom konvencijom za zaštitu nacionalnih manjina (*Framework Convention for the protection of National Minorities − FCNM*) i Evropskom poveljom o regionalnim i manjinskim jezicima (*European Charter for Regional and Minority Languages − ECRML*) i njihovim preporukama. Za dodatne informacije, pogledajte dio IV.6 ovog Poziva.

1. **Sredstva za implementaciju**

Predloženi projekti trebaju sadržavati posebno osmišljene aktivnosti koje su usmjerene ka pružanju podrške za ostvarenje opšteg cilja.

1. **Period implementacije**

Period implementacije odabranih projekata bi trebao početi 1. septembra 2018. (vidi indikativni raspored rokova pod stavkom VIII, dolje) i neće trajati nakon 31. marta 2019. (sedam mjeseci)**.**

Zahtjevi za izvještavanje moraju biti finalizirani **najkasnije do 15. aprila 2019.**

Projekti završeni prije datuma podnošenja prijava automatski se isključuju. Kada je riječ o projektima započetim prije datuma podnošenja prijava ili prije datuma potpisivanja ugovora o grantu, prihvatljivi su samo oni troškovi koji nastanu poslije datuma podnošenja prijave za grant (ako je to predviđeno ugovorom).

1. **Ciljne grupe**

Predloženi projekti trebaju prvenstveno biti usmjereni ka sljedećim ključnim ciljnim grupama:

* lokalne samouprave,
* pripadnici nacionalnih manjina,
* opštu populaciju.

Lista iznad nije iscrpna i predloženi projekti mogu biti usmjereni ka drugim ciljnim grupama (zainteresovanim stranama), ne gubeći iz vida opšti cilj Projekta.

1. **Budžetski zahtjevi**

Uz prijedloge projekata moraju biti dostavljeni i nacrti budžeta (vidi: obrazac za budžet u Aneksu II) u iznosu od najviše 11.000 eura (jedanaest hiljada eura); konkretnije, Vijeće Evrope/Evropska unija mogu dodijeliti najviše 10.000 eura (deset hiljada eura), dok se od izabranih lokalnih samouprava očekuje da ukupnom budžetu predloženog projekta pruže doprinos od 10% u iznosu od 1.000 eura (hiljadu eura). Okvirni budžet mora biti konzistentan, tačan, jasan, potpun i isplativ, u svjetlu predloženih aktivnosti.

Svaki potpisnik granta će morati dati doprinos sprovođenju predloženog projekta ili putem sopstvenih sredstava ili putem doprinosa trećih strana. Sufinansiranje može imati oblik finansijskih ili ljudskih resursa, doprinosa u naturi ili dohotka ostvarenog aktivnošću ili projektom.

Pored toga, od izabranih lokalnih samouprava se očekuje da dodijele određeni finansijski iznos iz granta za implementaciju utvrđenih aktivnosti za poboljšanje vidljivosti aktivnosti.

1. **Pored opšteg cilja, specifični kriteriji obuhvataju:**

* Projekte koji su usmjereni na pripadnike nacionalnih manjina;
* Projekte koji podržavaju primjenu Okvirne konvencije za zaštitu nacionalnih manjina (*Framework Convention for the protection of National Minorities − FCNM*) i Evropske povelje o regionalnim ili manjinskim jezicima (*European Charter for Regional and Minority Languages − ECRML*) i njihovih preporuka. Izabrani projekti trebaju unapređivati sljedeće oblasti (lista nije iscrpna):
* **Obrazovanje:** podsticanje znanja o tradiciji, kulturi, istoriji i jeziku nacionalne manjine kao i promocija zajedničke istorije i kulturnih vrijednosti manjinskih i većinskih zajednica; podsticanje podučavanja i davanja instrukcija iz manjinskog jezika; podržavanje studenata pripadnika nacionalnih manjina organizovanjem vannastavnih časova ili uključivanjem obrazovnog asistenta/medijatora.
* **Mediji (elektronski i štampani mediji, audio-vizuelna produkcija):** pružanje podrške radijskim i TV programima, novinama te audio-vizuelnoj produkciji na manjinskim jezicima i programima koji promovišu toleranciju, interkulturalni dijalog i kuluralni pluralizam.
* **Službena upotreba manjinskih jezika i natpisa:** jačanje službene upotrebe manjinskih jezika u komunikaciji sa javnom upravom i u općinskim procedurama (prevođenje glavnih pravnih dokumenata i administrativnih formulara na manjinske jezike, pružanje podrške u objavljivanju službenih dokumenata, jačanje kapaciteta javnih uprava s ciljem prevazilaženja tehničkih poteškoća u vezi sa upotrebom manjinskih jezika kada su u pitanju osobe koje pripadaju nacionalnim manjinama); davanje doprinosa u procedurama postavljanja znakova, natpisa, tradicionalnih lokalnih imena, naziva ulica te drugih topografskih naziva na manjinskim jezicima);
* **Kultura:** pružanje podrške i promocije kulturnim aktivnostima i inicijativama u vezi manjinskih tradicija i kulturnog nasljeđa uključujući savremenu manjinsku kulturu te zajedničke kulturne vrijednosti sa većinskom populacijom; održavanje i čuvanje elemenata identiteta nacionalnih manjina na način da im se omogući pristup djelima na manjinskim jezicima (prevodi, sinkronizacija, post-sinkronizacija, titlovi).
* **Nediskriminacija:** pružanje podrške inicijativama i aktivnostima koje promovišu i ohrabruju borbu protiv diskriminacije zasnovane na etničkom porijeklu i koje jačaju interkulturalni dijalog, obostrano poštovanje, razumijevanje i saradnju među svim osobama koje žive u zajednici/općini.
* **Efikasno učešće osoba koje pripadaju nacionalnim manjinama u kulturnom, društvenom i ekonomskom životu i u javnim poslovima:** jačanje kapaciteta državnih službenika na lokalnom nivou po pitanju međunarodnih i domaćih standarda zaštite nacionalnih manjina i apliciranja za EU fondove; razmjena iskustava i najboljih praksi po pitanju zaštite nacionalnih manjina između općina; pružanje podrške implementaciji općinskih razvojnih planova, programa i strategija koji imaju uticaj na osobe koje pripadaju nacionalnim manjinama; kreiranje statističkih podataka o broju nacionalnih manjina.
* **Vidljivost** – svi prijedlozi projekata trebaju imati i plan vidljivosti (odnosno listu aktivnosti) koji bi se trebao implementirati za vrijeme trajanja granta a koji za cilj ima: promociju tolerancije kod opšte populacije na način da javnost ima pristup informacijama koje su zasnovane na činjenicama i istraživanjima a tiču se nacionalnih manjina i manjinskih prava i na osnovu kojih mogu stvoriti pozitivne konotacije sa problemima koji se tiču manjina u društvu; podsticanje medijskog interesa i povećanje broja medijskih izvještaja koji za cilj imaju povećanje svijesti u vezi promocije tolerancije i manjinskih prava; ojačati vidljivost doprinosa HF programa kao i podrške Evropske unije i Vijeća Evrope projektu „Jačanje zaštite nacionalnih manjina u Bosni i Hercegovini”.
* Predložene oblasti za poboljšanje pristupa pravima nacionalnih manjina su indikativne i nisu iscrpne te su otvorene za druge sugestije i prijedloge. Projekti koji se tiču folklora nacionalnih manjina neće biti razmatrani.
* Proces odabira će uzeti u obzir odgovarajuću geografsku pokrivenost općina sa značajnom manjinskom populacijom.

1. **Sljedeće vrste aktivnosti neće biti razmatrane:**

* Prijedlozi projekata/akcija koji pružaju finansijsku podršku trećim licima (šeme za ponovno dodjeljivanje granta);
* Prijedlozi projekata/akcija koji se tiču samo ili pretežno individualnih stipendija za studije ili obuke;
* Prijedlozi projekata/akcija podrške političkim strankama.

1. **Uslovi finansiranja:**

Sredstva svakog granta u načelu trebaju biti raspoređena na sljedeći način:

* 80% se isplaćuje kada se potpiše ugovor o grantu između dvije strane;
* razlika se isplaćuje na osnovu stvarnih nastalih troškova i nakon što Vijeću Evrope/Evropskoj uniji budu predstavljeni završni narativni i finansijski izvještaji o sprovođenju granta i nakon što ti izvještaji budu odobreni.

1. **Zahtjevi u pogledu izvještavanja:**

* **narativno izvještavanje** zahtjeva kompletan narativni izvještaj o tome kako je grant upotrijebljen i jedan primjerak registra svih lica koja su prisustvovala svakoj aktivnosti, sa njihovim imenima i potpisima;
* **finansijsko izvještavanje** posebno zahtjeva izjavu u valuti u kojoj se zaključuje ugovor o grantu (euro ili domaća valuta), na engleskom jeziku, gdje se navode isplate izvršene za implementaciju aktivnosti, koje je certifikovao odgovorni finansijski službenik nosioca granta, uz koju se dostavljaju „odgovarajući originalni prateći dokumenti” (vidi dole u tekstu). Vijeće Evrope zadržava pravo da zatraži sažet prevod faktura na engleski jezik. Ako iz pravnih razloga nosilac granta mora zadržati originalne dokumente, uz finansijski izvještaj moraju biti dostavljene ovjerene kopije.

Izraz „odgovarajući originalni prateći dokumenti” odnosi se na potpisane ugovore, fakture i potvrde o prihvatanju izvršenja posla (za sve transakcije); takođe treba obezbijediti ovlaštenje za plaćanje za sve transakcije ako nosilac granta koristi takvu praksu, kao i pouzdane dokaze o plaćanju (ovlašteni platni nalog i bankarski izvod).

Kada je riječ o okruglim stolovima/konferencijama, zahtjeva se da se kao „odgovarajući originalni prateći dokumenti” podnesu: program sa označenim nazivom, datumom, mjestom i dnevnim redom događaja; imena lica koja su moderatori događaja, potpisana lista učesnika, ugovori sa vlasnikom mjesta događaja (npr. hotel) o iznajmljivanju prostora, isporuci hrane i pića za učesnike, fakture koje je ispostavio vlasnik mjesta događaja za gore navedene usluge i izvještaj o rezultatima događaja (vidi gore, narativni izveštaj).

Kada je riječ o konsultantskim uslugama, zahtjeva se da se kao „odgovarajući originalni prateći dokumenti” podnesu dokazi o ostvarenim rezultatima, ugovori sa ekspertima i konsultantima koji sadrže konkretan opis zadataka koje treba obaviti, fakture ispostavljene nakon što su radovi/zadaci izvedeni i isporučeni (specijalnosti konsultanata moraju odgovarati prirodi aktivnosti za koje su sklopljeni ugovori).

Kada je riječ o putnim troškovima / troškovima smještaja eksperata i učesnika, zahtjeva se da kao „odgovarajući originalni prateći dokumenti”, gdje je to relevantno, budu podneseni ugovori s turističkom agencijom u pogledu putnih troškova i troškova smještaja, fakture turističke agencije u kojima su naznačene destinacije, datumi, cijene karata i imena putnika, program događaja u kome su navedena imena eksperata i potpisani spiskovi učesnika.

Gornji opis nije iscrpan. Za svaku nedoumicu u pogledu tumačenja pojma „odgovarajuća originalna prateća dokumenta” nosilac granta bi trebao konsultovati Vijeće Evrope.

1. **KAKO SE PRIJAVITI?**
2. **Dokumentacija koju treba podnijeti:**

Svaka prijava treba sadržati:

* \*popunjen i potpisan **Obrazac za prijavu** (vidi **Aneks I**);

\*okvirni budžet (koristeći obrazac dat u **Aneksu II i Aneks IV Smjernice za korištenje budžetskih obrazaca za Ugovor o grantu**);

* ostalu prateću dokumentaciju: plan rada, organigram jedinice za implementaciju predloženog projekta i *CV* rukovodilaca projekta,

**Svi dokumenti označeni zvjezdicom (\*) se moraju dostaviti. Prijave koje ne sadrže svu obaveznu dokumentaciju neće biti uzete u razmatranje.**

1. **Pitanja**

Opšte informacije o programu Horizontal Facility se mogu naći na internet stranici Vijeća Evrope: <https://pjp-eu.coe.int/en/web/horizontal-facility/home>, dok se informacije od značaja za projekat „Jačanje zaštite nacionalnih manjina u Bosni i Hercegovini” mogu naći na internet stranici Ureda Vijeća Evrope u Sarajevu <https://www.coe.int/en/web/sarajevo/strengthening-the-protection-of-national-minorities-in-bosnia-and-herzegovina> .

Ostala pitanja u vezi sa ovim konkretnim pozivom za podnošenje prijedloga projekata moraju se poslati najkasnije sedam dana prije isteka roka za podnošenje prijedloga projekta, na bosanskom/hrvatskom/srpskom jeziku, i to isključivo na sljedeću adresu: [tenders.antidiscrimination@coe.int](mailto:tenders.antidiscrimination@coe.int), uz obaveznu referencu u nazivu emaila koja glasi: HF 37 – APPLICATION FOR GRANT, FAQ

1. **Rok za podnošenje prijava**

Obrazac za prijavu, **popunjen i potpisan**, uz svu prateću dokumentaciju, mora se dostaviti u elektronskom obliku (*Word* i/ili *PDF*) na sljedeću adresu: [tenders.antidiscrimination@coe.int](mailto:tenders.antidiscrimination@coe.int). Vaš email mora sadržavati referencu u nazivu emaila koja glasi: HF 37 – APPLICATION FOR GRANT

Prijave moraju biti primljene **prije 4. jula 2018. (u 17.00 po srednjoevropskom vremenu).** Prijave koje budu primljene poslije gore navedenog datuma neće biti razmatrane.

1. **Promjene, izmjene i modifikacije dokumenta za prijavu**

Bilo koja promjena u formatu, ili izmjena ili modifikacija originalnog obrasca za prijavu, će rezultirati automatskim odbijanjem prijave u pitanju.

1. **POSTUPAK EVALUACIJE I IZBORA**

Dostavljene projekte ocjenjuje Evaluacijska komisija, sastavljena od četiri člana Upravnog odbora projekta te jednog predstavnika Delegacije EU u BiH i jednog predstavnika Vijeća Evrope.

Postupak evaluacije se zasniva na osnovnim načelima procedure za dodjelu grantova, koja čine transparentnost, neretroaktivnost, nekumulativnost nagrada, neprofitnost, sufinansiranje i nediskriminacija, u skladu s Pravilom 1374 od 16. decembra 2015. o postupku dodjele grantova Vijeća Evrope.

Podnosioci prijava, i njihovi projekti koje oni predlažu, će ispuniti sve sljedeće kriterije:

1. **Kriteriji za isključivanje:**

Podnosilac prijave će biti isključen iz postupka za dodjelu granta:

1. ako je pravnosnažno osuđen za jedno ili više sljedećih krivičnih djela: učešće u kriminalnoj organizaciji, korupcija, finansijska prevara, pranje novca;
2. ako je u stečaju, likvidaciji, prestanku aktivnosti, nesolventnosti ili postizanju aranžmana s kreditorima ili u bilo kakvoj sličnoj situaciji koja proističe iz takvog postupka, ili ako je predmet takvog postupka;
3. ako je dobio presudu sa statusom pravnosnažnosti za krivično djelo koje se odnosi na njegov profesionalni integritet ili predstavlja tešku povredu normi profesionalnog ponašanja;
4. ako ne ispunjava svoje obaveze u vezi s plaćanjem doprinosa za socijalno osiguranje, poreze i dadžbine, saglasno zakonskim odredbama u zemlji u kojoj je osnovan.

Potpisivanjem Obrasca za prijavu, podnosioci prijava se zaklinju svojom čašću da se ne nalaze ni u jednoj od gore navedenih situacija (**Vidi Aneks I, tačka 11**).

Vijeće Evrope zadržava pravo da u nekoj naknadnoj fazi zatraži od podnosioca prijave da dostavi sljedeće prateće dokumente:

* za zahtjeve iz stavova a), b) i c), izvod iz evidencije o osuđujućim presudama ili potvrdu o propustu nadležnog sudskog ili upravnog organa zemlje u kojoj je podnosilac prijave registrovan da izda odgovarajuću ispravu, što ukazuje na to da su ti zahtevi ispunjeni;
* za zahtjeve iz stava d), potvrdu koju izdaje nadležni organ u zemlji registracije.

1. **Kriteriji za ispunjavanje uslova:**

Kako bi se mogao prijaviti za grant, podnosilac prijave:

* mora biti općina/jedinica lokalne samouprave sa registrovanim udruženjem/organizacijom civilnog društva koje se bavi zaštitom nacionalnih manjina te planira usko sarađivati sa udruženjem tokom trajanja projekta;
* mora imati dovoljan finansijski kapacitet da održava svoje aktivnosti tokom cijelog perioda za koji se dodjeljuje grant i da učestvuje u sprovođenju predloženog projekta koristeći sopstvene resurse (uključujući ljudske resurse ili doprinos u naturi);
* mora imati dovoljan operativni i profesionalni kapacitet, uključujući zaposlene, da sprovede aktivnosti koje je opisao u svom predlogu projekta.

**Višestruke prijave nisu dozvoljene i usloviće odbacivanje svih prijava u pitanju.**

1. **Kriteriji za dodjelu**

Prijave se ocjenjuju na osnovu sljedećih kriterija:

* Relevantnost i dodatna vrijednost projekta u odnosu na sprovođenje preporuka *FCNM* i *ECRML* (35%);
* U kojoj mjeri prijedlog projekta ispunjava zahtjeve poziva (35%);
* Kvalitet, tačnost, jasnoća, potpunost i isplativost prijave i okvirnog budžeta (20%);
* Održivost predloženih aktivnosti (10%).

1. **OBAVJEŠTENJE O ODLUCI I POTPISIVANJE UGOVORA O GRANTU**

Po završetku procesa selekcije, svi kandidati će biti pismeno obaviješteni o konačnoj odluci u vezi njihovih prijava, kao i o narednim koracima koje treba preduzeti.

Izabrani dobitnici grantova biće pozvani da potpišu Ugovor o grantu (vidi Aneks III, samo za Vašu informaciju), čime će se formalizovati njihove zakonske obaveze. **Potencijalnim podnosiocima prijava se posebno preporučuje da pročitaju Nacrt ugovora, posebno njegove uslove u pogledu plaćanja i izvještavanja.**

1. **INDIKATIVNI KALENDAR ROKOVA**

|  |  |
| --- | --- |
| **Faze** | **Indikativni rok** |
| **Objavljivanje poziva** | 14. jun 2018. |
| **Rok za podnošenje prijava** | 4. juli 2018. |
| **Obavještenje podnosiocima prijava o rezultatima procedure za dodjelu grantova** | 1. august 2018. |
| **Potpisivanje Ugovora o grantu** | 1. septembar 2018. |
| **Period implementacije** | sedam mjeseci |

**\* \* \***